tomron87/hebrew-wikipedia-sentences-corpus huggingface dataset:
היא מרגישה כישלון עקב השוחד של סילבר אף שהוא מנסה להרשים אותה, עוזבת את רובי שמנסה לשדל אותה לעזוב את קוברה קאי ומפתחת יריבות עם קים דה-און, הסנסאי החדשה הרואה בה חלשה ודורשת שתכה את חברותיה לארגון כמו דבון לי.
היא נאלצת לשתף פעולה אך לבסוף מחליטה לעזוב לפני הטורניר העולמי, משאירה את דבון לי להחליף אותה.
אז היא מגלה לסאם בהפתעה שהיא לא הפסידה בתחרות אך סאם מתעמתת איתה על שידעה על השוחד.
טורי בורחת כשחברי מיאגי דו מתקרבים והיא גם נענשת בבעיטה דרך אבן מוצקה בידי דה-און הנוקשה, מה שגורם לידה לדמם.
סאם מגיעה לפגוש אותה ומגלה שהיא מדממת וככה היחסים ביניהם נרגעים.
אז טורי עוזרת לחבורה לפרוץ למטה קוברה קאי, בו נחשף סרטון התרמית של סילבר שנעצר.
לאחר מכן טורי חוזרת ליהיות בת זוגו של רובי.
איליי מוסקוביץ / הוק (ג'ייקוב ברטראנד, ראשי, עונות 1-6) - איליי "הוק" מוסקוביץ' הוא בחור בעל שפתיים שסועות מכוערות, בעל אופי שקט, שסבל בילדות מהרטבת לילה וכן טען ששייך לספקטרום האוטיסטי, כך שהיה דחוי חברתית למעט מידי דמיטרי ומיגל.
הדבר מתחיל להשתנות עם הפתיחה של ה"קוברה קאי" של ג'וני למרבית הבחורים בכיתתו של מיגל וכשנעלב מאמירותיו של ג'וני על שפתיו הוא מחליט לשנות את שמו ל"הוק", מגדל שיער מוהיקן ועושה קעקוע עיט על גבו כדי ליצור מעצמו מראה אחר, אכזרי ופראי יותר.
הוא מנסה לשדל גם את דמיטרי להיפתח למועדון אך לאחר תקרית עם כריס דמיטרי מוותר ומחליט להצטרף ל"מיאגי דו" של דניאל.
הדבר מקומם את הוק שהופך לאגרסיבי יותר ויותר ובטורניר הוא פוצע את רגלו של רובי קיין על פי הכלל "ללא רחמים".
הוא גם הופך לתלמיד מוצלח ביותר בקוברה קאי ומגלה לצד מיגל על הקשר בין ג'וני לרובי.
לאחר שדמיטרי כותב ביקורת על הקוברה קאי, הוק דורש ממנו למחוק אותה או שיחטוף.
דמיטרי בתחילה המום אך מסרב למחוק את הביקורת והוא בורח מרודפיו.
לעזרתו מגיעים סאם ורובי שמפילים את הוק לרצפה מנצחים.
הוק מחליט בידיעתו של כריס לנקום ב"מיאגי דו" ובלילה הורס את ביתו של דניאל ואת מועדון המיאגי שלו וכן גונב מדליה של מיאגי, מסרב להודות באשמתו לג'וני.
מיגל לא מאושר מזה והוא חוטף לו בתרגיל את המדליה ומחזיר אותה לדניאל.
במסיבה גדולה דמיטרי מנסה ליישר את יחסו עם "הוק" אך זה לא מתרשם ודמיטרי נושא נאום פוגעני על חייו הקודמים של הוק.
רגע לפני שהוק פוגע בו מגיעה משטרה והמסיבה מסתיימת.
עם זאת בפתיחת הלימודים מתחילה מהומה שהוק מתלהב ממנה והוא מחפש את דמיטרי לנקום בו.
הוא מוצא אותו אך דמיטרי מצליח להגיב במהירות גבוהה למכותיו והודף אותו על ארון זכוכית.
הוק צופה כשחברו מיגל נופל על המעקה בצורה אנושה והוא מהבחורים החוסמים את הדרך לג'וני, מפני ששיטותיו "הרגו" את מיגל.
החל מהעונה השלישית הוק הופך לעצבני יותר ויותר.
בסיום העונה הוא עורק בחזרה אל חבריו ומצטרף למיאגי-דו.
בעונה הרביעית הוא חווה קטטה אל מול קוברה קאי שמגלחים את שיער-ראשו, דבר שמוריד לו את הביטחון.
לבסוף הוא מתאפס ועוזר לחבריו לנצח את טרי סילבר בקרב האחרון של העונה החמישית.
אמנדה לרוסו (קורטני הנגלר) - אשתו של דניאל ואמם של סאם ואנטוני וכן היא בת דודתה של ג'סיקה אנדרווז.
היא גם משמשת המזכירה של הפגישות העסקיות של סוכנות הרכב שלו.
היחסים בינה לבעלה בריאים אך היא לא תמיד מסתדרת עם חמותה, לוסיל ועם בן דודו של דניאל, לואיס לרוסו.
היא מעודדת את רובי להישאר בביתם כשהיא מבינה באיזה בית הוא חי, למרות היריבות של דניאל עם אביו ונותנת לו תמיכה מלאה וכן תומכת הרבה בבתה ואף מציעה לשבת במסעדה לצד ג'וני וכרמן דיאז.
עם זאת היא מתנגדת לפתיחתו של מועדון ה- "מיאגי-דו" המסיח את דעתו של דניאל מהעבודה והיא מתעצבנת ביותר כשאחד העובדים הטובים שלהם, אנוש לא מקבל מענה מדניאל ולבסוף עורק לחברה של יריבו, טום קול.
לאחר המהומה בסוף עונה שנייה, בה סמנתה נפצעת מטורי ונפגעת בצלעות היא דורשת להשעות אותה לאלתר מהלימודים.
היא גם מודיעה לדניאל שהיריבות שלו בין המחנה של "קוברה קאי" לבין ה"מיאגי דו" גרמה לעניינים לצאת משליטה ודורשת שייפרק אותו.
בעונה שלוש היא מחליטה למנוע מסאם לאמן את חברי מיאגי דו עד שהיא מגלה שכריס הוא המאמן החדש.
בלהט ויכוח בינה לכריס היא סוטרת לו והוא מבקש צו הרחקה נגדה.
לאחר מכן היא מאשרת את ההקמה של המיאגי דו, שהופך לאימון משותף עם ג'וני לורנס.
בעונה הרביעית אמנדה מפעילה לחץ על טורי כדי שתתרחק ממשפחתה, אך כשכריס מודיע לה שהיא חוצה גבול ושלטורי אין משפחה תומכת היא משנה את גישתה ומנסה לעזור לה.
טורי אף דופקת בדלתה כדי לקבל עזרה לחזור לבית ספר ואמנדה מספקת לה אותה, אף שסאם מתנגדת לכך.
אמנדה לצד בעלה גם צריכים להתמודד עם הבריונות של אנתוני בבית הספר, אך אמנדה מפשלת בבלבול של ונסה לרוסו שניסתה לעזור.
בתחרות אמנדה מבקשת מטורי לא לפגוע קשה בביתה והיא מכבדת את זה אך עדיין מנצחת.
בעונה החמישית אמנדה מסתכסכת עם דניאל עקב פעילותו של סילבר לפגיעה במשפחתם, על ידי הפרעה לכנס צדקה למנהלים, אשר אמנדה חלמה עליו כשסילבר "מוציא מהכלים" את דניאל שמפיל אותו לרצפה ומביך את הסובבים.
אמנדה מחליטה לקחת פסק זמן עם הילדים מדניאל וחוזרת לביתה המקורי באוהיו, אך שיחה עם ג'סיקה על החוויות הקשות מסילבר גורמות לה לחזור בה, תוך שהיא רבה עם יריבות מהתיכון בבר.
אז אמנדה חוזרת לתמוך בדניאל, אף שהוא עצמו מחליט לפרוש.
בסיום היא מלווה בסטינגריי ובדניאל המגיעים למטה קוברה קאי, שם סילבר מובס סופית.
טרי סילבר (תומאס איאן גריפית, עונות 4-5) - לאחר שהוא מוזכר בידי קריס בסוף העונה השלישית הוא נראה בעונה רביעית כאשר קריס נוסע אליו לבקש ממנו עזרה באימון ה"קוברה קאי".
טרי מסרב מאחר שמצא שלווה אך בהמשך מבין שהוא עוד קשור לקראטה.
הוא מגיע למבנה הארגון ומתחיל לאמן את התלמידים אך קריס חושד בו שהוא זומם תחתיו, מאחר שהוא מציין שיש לו חולשה.
קריס מזכיר לו שהוא הציל אותו בווייטנאם וטרי מחליט לפייס אותו בכך שהוא מביא את קריס ואת ג'וני לדוג'ו הישן של הארגון.
טרי מכה את ג'וני בעוצמה אך קריס לא מתלהב מכך וטרי מתחיל לפעול נגדו כשהוא מנצל את "סטינגריי" נגדו ומכה אותו קשה מאוד.
בטורניר הארגון מנצח בידי טורי, אך מאוחר יותר היא מבינה שטרי שיחד את השופט.
בנוסף "סטינגריי" מפליל את קריס שתקף אותו, מה שמפנה לטרי מקום כמנכ"ל הארגון, אף שקריס מאיים שזה יתנקם בו ונכנס על כך לכלא.
בעונה החמישית סילבר מנסה להגדיל את הארגון ולשייך אליו מאמינים אכזריים וקשוחים, ביניהם את קים דה-און, נכדתו של קים סון-וונג, לה הוא מציע מורשת של משפחתה בתמורה לאימון תלמידיו.
הוא גם מנסה להעפיל לטורניר העולמי של הקראטה ולהשליט את תורתו בעולם.
ואולם דניאל וצ'וזן מנסים לחבל בתוכניתו על ידי שימוש במייק כדי לחפש את עורך דינו המושחת, דבר שהוא מגלה ואז דואג לשרוף את חנותו של מייק.
הוא מנסה לגרום לקרע ביחסיהם של דניאל ואמנדה ולשם כך קונה במחיר גבוה את העצים המעוצבים של דניאל, כדי שידשנו את האדמה וכן מלחיץ אותו כדי שדניאל יתקוף אותו מול כולם ויהרוס את הערב.
הדבר גורם לקרע בין בני הזוג ואמנדה נוסעת עם ילדיה לאוהיו, אך לאחר שיחה עם בת דודתה ג'סיקה היא חוזרת בה מהכעס על דניאל.
דניאל מגיע לביתו של סילבר כדי לשדל את סטינגריי נגדו אך מותקף קשה בידי סילבר ובהמשך מחליט לפרוש.
כשהוא חוזר הוא וג'וני מאמנים את ארגונם לטורניר העולמי של הקראטה, להפתעתו של סילבר.
סילבר מנסה לאמן את טורי אך היא בורחת באמצע התחרות וקים דה-און מענישה אותה בידיעתו.
לבסוף הוא מותקף בביתו בידי ג'וני, צ'וזן ומייק אך מצליח לחמוק מהם בידי אנשיו ובקרב מול צ'וזן הוא משסף אותו בחרב חדה ומנצח.
הוא פונה למטה הקוברה קאי, בו נראה סרטון שלו מתוודה על השוחד שלו בפני טורי.
אז הוא פונה לדניאל לדו-קרב אחרון אך דניאל מנצח אותו בבעיטת העגור, אותה למד ממנו בסרט.
כשהוא נופל חברי הארגון עוזבים אותו והוא נעצר בידי המשטרה, לאחר שסטינגריי שינה את גרסתו על התקיפה.
בעונה השישית סילבר חוזר לאחר שהתגלה שהוא זה שעומד מאחורי הדוג'ו של האיירון דראגונס בסקאיי טאיקיי.
קוואן ג'ה סונג (ברנדון H לי, עונה 6)- תלמיד בדוג'אנג של מאסטר קים בדרום קוריאה, לאחר שג'ון קריס ברח מהכלא הוא הגיע לקוריאה והתלווה לסנסיי קים דה און ויחד הם אימנו את הדוג'אנג כולל את קוואן על מנת להכין אותם לקראת הטורניר העולמי- הסקאיי טאייקי.
קוואן הוא מתואר כתלמיד שחצן וחצוף וחסר כבוד.
הוא נלחם ביון דו ג'ין ובחבריו לקבוצה ולוקח מיון את סיכת התלמיד הטוב ביותר.
במהרה הוא הופך להיות המנהיג של הקבוצה ונבחר להיות הקפטן של הנבחרת בטורניר סקאיי טאיקיי.
במהלך הטורניר העולמי פרצה קטטה גדולה בין כל הדוג'ואים האחרים.
קוואן מצא את סכין האונג'נדו של ג'ון קריס שבטעות נפלה לקריס.
הוא לקח את הסכין וניסה לדקור את אקסל (מתחרה של האיירון דרגונס) ולפתע קוואן נפל על הסכין, והסכין חדרה לו לחזה ובאותו רגע התברר שקוואן מת כתוצאה מהתאונה המחרידה הזאת.
קוּג'וֹנְג, קיסר קוריאה (בקוריאנית: 고종) נודע בתוארו המלכותי הקיסר גוּאַנְג-מוּ (בקוריאנית: 광무제) היה מלך קוריאה משושלת ג'וסון בין 1864 ל-1897 והקיסר הראשון של האימפריה הקוריאנית משנת 1897 ועד להדחתו בשנת 1907 בהשפעת האימפריה היפנית, אשר שלוש שנים אחר כך סיפחה את קוריאה.
בשנות שלטונו, קוג'ונג פעל להביא למודרניזציה בקוריאה כפי שאירע ברסטורציית מייג'י כדי למנוע כיבוש בידי האימפריות הקולוניאליות.
הקמת האימפריה הקוריאנית נזקפת לזכותו אך לבסוף לא הצליח לשמור על עצמאות קוריאה אשר אמנם השתחררה מהשפעה סינית אך נפלה להשפעה רוסית ומאוחר יותר יפנית.
כאשר נחטף טאיון-גון ונלקח לסין בשנת 1882 על פועלו נגד הצ'ינג, השלטון בפועל עבר לידי מלכתו של קוג'ונג, מין (קיצור של מִיּוֹנְגְסוֹנְג), אשר הייתה רבת השפעה על בעלה והתנגדה לכל מאמצי המודרניזציה.
עקב התנגדותה ליפנים היא נרצחה על ידם כאשר השיגו השפעה רבה יותר ויותר בקוריאה בשנת 1895 לאחר מלחמת סין–יפן הראשונה.
שנתיים לאחר מכן, במאמץ להציל את המדינה, קוג'ונג העלה את עצמו ממלך לקיסר ושינה את שם המדינה לאימפריה הקוריאנית (מג'וסון לטאהאן; "האן הגדול"), פעולות המסמלות את עצמאותה של קוריאה מסין.
מיד עם הקמת האימפריה חיזק קוג'ונג את הקשרים עם האימפריה הרוסית כנגד ההשפעה היפנית.
אולם במהלך מלחמת רוסיה-יפן בשנים 1904–1905 פלשה יפן לתוך קוריאה ואילצה את הקיסר לחתום על אמנה המאפשרת ליפנים להשתמש במדינה כבסיס של הצבא היפני הקיסרי ולהציב יועצים בממשלה.
לאחר המלחמה הקימה יפן ממשלת בובות בקוריאה.
בשנת 1907 נאלץ קוג'ונג להתפטר לטובת בנו, סאנג'ונג לאחר שהתברר כי הוא שלח שליחים כדי לפסוק על עניין עצמאות קוריאה בוועידה השנייה של בית הדין הבין-לאומי לצדק (ICJ).
שלוש שנים אחר כך סיפחה יפן רשמית את קוריאה.
מותו של קוג'ונג בינואר 1919 עורר שמועות כי הורעל על ידי היפנים, והלווייתו ב-1 במרץ שנת 1919 שימשה כתנופה לתנועת העצמאות.
יי ואנג, בנו החמישי של קוג'ונג, היה יליד 1877, והבן השני ששרד אחרי סאנג'ונג.
עם זאת, כאשר סאנג'ונג הפך לקיסר לאחר שאביהם נאלץ להתפטר בשנת 1907, היפנים סירבו להפוך את יי ואנג לנסיך הכתר הבא, והעבירו את התואר לאחיו למחצה הצעיר, יוימין, שהועבר ליפן בגיל 10 וגדל, פחות או יותר כגבר יפני.
יי ואנג נודע כאדם עצמאי, עקשן ותומך עצמאות, מה שהבהיל את אדוניה היפניים של קוריאה.
הוא בילה את חייו כנסיך הקיסרי אך לא יורש העצר ומטעם אביו נסע כשגריר למספר מדינות זרות, כולל הרפובליקה הצרפתית השלישית, האימפריה הרוסית, ארצות הברית, האימפריה הבריטית, ממלכת איטליה, האימפריה האוסטרו-הונגרית, הקיסרות הגרמנית ואף יפן עצמה.
בשנת 1919, עם מות אביו, עזר יי ואנג בתכנון הפיכה להפלת ממשלת קוריאה היפנית.
היפנים גילו את העלילה המהפכנית ועצרו את יי ואנג בעודו במנצ'וריה.
הוא הובל חזרה לקוריאה אך לא נכלא או נשלל מתאריו המלכותיים.
לקוג'ונג היו 14 ילדים מהמלכה מין ו-7 פילגשות, 9 מהם נפטרו בשנה הראשונה לחייהם ושמם לא נודע ועוד אחד נפטר בצעירותו בגיל 12.
קוברסדורף היא עיירת שוק במחוז אובפולנדורף במדינת בורגנלנד שבאוסטריה, שבה התקיימה עד השואה קהילה יהודית ותיקה.
המקום היה מיושב עוד מהתקופה הקלטית, והיה חלק מממלכת נוריקום.
לאחר הכיבוש הרומי השתייך היישוב לפרוביניקה פאנוניה.
בשנת 1463 הוכרזה קוברסדורף כעיר.
עד 1920 הייתה קוברסדורף חלק מממלכת הונגריה.
טירת קוברסדורף נבנתה בסביבות 1528 על בסיס טירה מימי הביניים, אולי אפילו מהמאה ה-9.
החל משלהי המאה ה-19 שונה שמה של העיר לשם הונגרי כחלק מ"מדיאריזציה" שהנהיגו ההונגרים בקרב אוכלוסיות לא-מדיאריות שנשלטו על ידם, והיא נקראה קבולד (kabolad).
לאחר מלחמת העולם הראשונה, הובטח האזור לאוסטריה בחוזה סן-ז'רמן וחוזה טריאנון, וקוברסדורף סופחה בשנת 1920 למדינה האוסטרית בורגנלנד.
ב-1971 אוחדה קוברסדורף מבחינה מוניציפלית עם שכנותיה לינדגרבן ואוברפטרסדורף.
בקוברסדורף היו שלוש קבוצות עיקריות: קתולים, פרוטסטנטים ויהודים, וחלוקה זו בוטאה בסמל העיר הכולל שלושה כוכבים, המבטאים גם את שלושת היישובים המרכיבים את הרשות המקומית.
היהודים הראשונים הגיעו לקוברסדורף לאחר שגורשו משופרון בעקבות תבוסת ההונגרים לצבא העות'מאני בקרב מוהאץ' הראשון ב-1526. עדות ראשונה ליהודי בקוברסדורף היא משנת 1529, ושמו היה גרסטל (גרשון).
זמן קצר לאחר מכן כבר הייתה קהילה מסודרת עם רב, חזן, שוחט, בית דין, בית כנסת ובית קברות.
בשנת 1670 גורשו רבים מיהודי אוסטריה, ובכללם יהודי קוברסדורף, על ידי לאופולד הראשון, קיסר האימפריה הרומית הקדושה.
תוך זמן קצר הורשו היהודים לחזור כיהודי חסות של משפחת האצולה אסטרהאזי.
החל מהמאה ה-18 הייתה הקהילה היהודית בקוברסדורף אחת מ"שבע קהילות" בבורגנלנד שנהנו מחסותן של משפחות אצילים.
לקהילת קוברסדורף היו מסונפות תשע קהילות קטנות יותר מהסביבה: אוברפטרסדורף, אובר-ראבניץ , ופרסדורף , קייזרסדורף , ויינגראבן גראסמארקט , קארל , לינדגראבן וסנקט מרטין .
במחצית המאה ה-19 הייתה הקהילה בשיאה ומנתה כמחצית מתושבי קוברסדורף.
מתקופה זו מספר היהודים בקוברסדורף הלך ופחת, בין השאר בשל תהליך העיור שאפיין את המאה ה-19. שיטפון שפקד את הרחוב שבו גרו היהודים בשנת 1895 וגרם להרס רב, הוביל לעזיבתן של משפחות רבות.
ב-12 במרץ 1938 סופחה אוסטריה לגרמניה הנאצית.
כל יהודי קוברסדורף קיבלו צווי גירוש.
בליל הבדולח נבזז בית הכנסת.
רוב יהודי קוברסדורף ניסו להימלט לווינה מתוך תקווה שדרך וינה יוכלו להימלט מאוסטריה.
רובם נתפסו שם ונשלחו למחנות הריכוז וההשמדה.
כ-160 מתוך 200 יהודי קוברסדורף נספו בשואה.
לאחר המלחמה שבו לקוברסדורף שלושה יהודים.
בקוברסדורף פעלו בית ספר יהודי, ספרייה לנוער יהודי ומועדון לנערות יהודיות.
הקהילה הייתה מעורה היטב באוכלוסייה המקומית, אך עם זאת מסורתית מאוד ואורתודוקסית ולא תועדו בה מקרים של נישואי תערובת.
בראשית ימי הקהילה עסקו היהודים במסחר זעיר וברוכלות ביישובי האזור.
כאשר החלו להתפרסם מרחצאות המרפא של קוברסדורף, סיפקו היהודים שירותי הסעדה כשרה למהדרין ולינה ליהודים הנופשים במקום, בעיקר בחודשי הקיץ.
בשנת 1887 הקים משה ריגלר בנק מקומי מצליח.
פעמים רבות רבה של לקנבך הסמוכה שימש כרבה של קוברסדורף.
הרב בנימין א"ש – אב"ד לקנבך וקוברסדורף בין השנים 1770-1747 (ה'תק"ז–ה'תק"ל)
הרב שמואל חיים – כיהן בקוברסדורף בלבד מ-1770 ועד לפטירתו ב-1791 (ה'תקנ"ב).
הרב דוד פרידמן כיהן כרב בקוברסדורף בין 1797 (ה'תקנ"ז) עד לשנת 1800 (ה'תק"ס), אז עבר לכהן כרבה של נאדאש.
הרב אברהם דוד רובינשטיין – כיהן בקוברסדורף בין 1800 ל-1804 (ה'תקס"ד) בערך, אז עבר לכהן בקדלבורג.
הרב אליקים גץ בדנצקי-קניגסברג – כיהן בין 1804 ל-1806 (ה'תקס"ו) – אז עבר לכהן בקרמנד.
הרב דוד אייבניץ (אלט) – תלמיד החת"ם סופר.
כיהן בקוברסדורף משנת 1807 (ה'תקס"ז) עד לפטירתו בשנת 1850 (ה'תר"י).
הרב אברהם שאג-צוובנר כיהן כרב בשאטמאנסדורף ולאחר מכן בקוברסדורף משנת 1851 (ה'תרי"ב) עד שנת ה'תרל"ג (1873), אז עלה לארץ ישראל.
המשיך לקיים בקוברסדורף ישיבה גדולה, שבה למד בין השאר הרב יוסף חיים זוננפלד.
בעל "אוהל אברהם" ו"דרשות הרא"ש".
הרב אברהם אליעזר זאב אלט – בנו של הרב דוד אייבניץ (אלט), כיהן מ-1873 ועד לפטירתו ב-1898 (ה'תרנ"ח).
הרב משה ליפשיץ – חתנו של הרב אברהם אליעזר זאב אלט.
בינו לבין הנהגת הקהילה פרץ סכסוך חריף, והרב שמואל ארנפלד ממטרסדורף נקרא לפשר בין הצדדים.
הרב שמעון גולדברגר – חתנו של הרב משה ליפשיץ.
כיהן מ-1934 ועד האנשלוס ב-1938. עבר התעללות קשה על ידי הנאצים, ולאחר מכן גורש להונגריה, וחי במאד עד לשילוחו לאושוויץ בשנת 1944.
ישיבה הוקמה בקוברסדורף על ידי הרב דוד אייבניץ (אלט), והוסיפה להתקיים בימי ממשיכו הרב אברהם שאג צוובנר.
לאחר עלייתו לארץ ישראל חדלה הישיבה מלפעול.
בית הכנסת בקוברסדורף נבנה בשנת 1860 (ה'תר"ך) בעידודו ובדחיפתו של הרב אברהם שאג-צוובנר.
בית הכנסת נבזז וחולל בליל הבדולח והיה מיועד להריסה, אך הריסתו לא יצאה לפועל משום שמי שהיה אמון על הריסתו סירב לבצע אותה בשל העובדה שבאותו היום נהרגה ילדה בדויטשקרויץ הסמוכה בעת פיצוץ בית הכנסת.
משכך, בית הכנסת בקוברסדורף הוא בית הכנסת היחיד בבורגנלנד ששרד את השואה.
עד שנת 1945 שימש המבנה כגימנסיה, ולאחר מכן עמד נטוש ורעוע עד 1976, אז הוחל בשיקומו.
המבנה נרכש בשנות ה-90 מהקהילה היהודית בווינה (המייצגת את הקהילות הקטנות באוסטריה כולה) כדי לשמש מקום תרבות על ידי עמותה מיוחדת שהוקמה לשם כך, אך מחסור באמצעים מנע ממנה לבצע פעולות ממשיות מעבר לפעולות הצלה הכרחיות.
ב-2019 רכשו שלטונות בורגנלנד את המבנה והוא עתיד לשמש למרכז תרבות שיתמקד בעיקר בתרבות היהודית המקומית.
בית הקברות היהודי בקוברסדורף הוקם ביער הסמוך לעיירה עם בוא היהודים במאה ה-16. שטחו הכולל הוא 5,690 מ"ר, וקבורים בו על פי ההערכות כ-1,200 איש.
בנוסף, מצויה בו מערת גניזה, הקדומה ביותר באוסטריה, ובה טמונים 13 ספרי תורה.
קוברה סנגלית (שם מדעי: Naja senegalensis) היא מין של קוברה הנפוצה במערב אפריקה.
קוברה זו הוגדרה בעבר כתת-מין של המין קוברה מצרית אך הופרדה ממנה בשנת 2009. קוברה זו נבדלת מהקוברה המצרית בצבעיה שהם חום-אפור במרבית הגוף וצבע קרם בגחון ובזה שהיא גדולה יותר עם אורך מקסימלי של 2.45 מטר.
הצעירים בעלי צבע אפור עם ראש וצוואר בצבע שחור עם כתם בצבע כתום שנעלם אצל הנחשים הבוגרים.
הקוברה ניזונה בעיקר מלטאות אך גם ממכרסמים ועופות קטנים.
הטורפים העיקריים שלה כוללים את כוח הנילוס, עופות דורסים ונמיות.
הקוברה נפוצה במערב אפריקה במדינות: סנגל, מאלי, גינאה, בורקינה פאסו, גאנה, ניז'ר, בנין, גינאה ביסאו, חוף השנהב וניגריה.
בית הגידול לא ידוע אך משוער שהיא חיה בסוואנות,אזורים חצי-מדבריים וערבות עשב.
קוג'י יאמאזאקי (ביפנית: 山崎 幸二; נולד ב-16 בינואר 1961) הוא איש צבא יפני בדימוס שכיהן כראש המטה הכללי של צבא יפן.
יאמאזאקי למד במחלקה להנדסה אזרחית באקדמיה להגנה לאומית של יפן וסיים את לימודיו במרץ 1983. ב-1995 הוא השתתף בקורס CO-OP המשותף לצבא יפן ולצבא ארצות הברית.
באוגוסט 2017 מונה למפקד כוחות הקרקע.
באפריל 2019 הוא מונה לראש המטה הכללי של הצבא.
במרץ 2023 סיים את תפקידו והוחלף על ידי .
ביוני 2019 ביקר יאמאזאקי בישראל ופגש את מקבילו אביב כוכבי.
קוג'ו פו-דו לאבה הוא כדורגלן טוגולזי המשחק בעמדת החלוץ בקבוצת אל-עין מליגת העל של איחוד האמירויות הערביות ובנבחרת טוגו.
לאבה שיחק בקבוצות אנז' מליגת העל הטוגולזית, ביטאם מליגת העל הגבונזית וברכאן מליגת העל המרוקאית.
בחודש יוני 2019 חתם באל-עין מליגת העל של איחוד האמירויות הערביות.
בשלוש עונותיו הראשונות במועדון ערך 63 הופעות ליגה, בהן הבקיע 58 שערים.
בעונת , בה זכתה אל-עין באליפות איחוד האמירויות הערביות, סיים לאבה כמלך השערים של הליגה, עם 26 שערים ב-22 הופעות.
ב-25 במרץ 2016 ערך לאבה את הופעת הבכורה שלו בנבחרת טוגו, בהפסד 0–1 לנבחרת תוניסיה במסגרת מוקדמות גביע אפריקה לאומות 2017. ב-5 ביוני הבקיע את שער הבכורה שלו בנבחרת, בתיקו 2-2 נגד נבחרת ליבריה במסגרת מוקדמות גביע אפריקה לאומות 2017.
לאבה היה חלק מסגל נבחרת טוגו לטורניר גביע אפריקה לאומות 2017, וערך שלוש הופעות בטורניר, בהן הבקיע שער אחד, בהפסד 1–3 לנבחרת הרפובליקה הדמוקרטית של קונגו במסגרת שלב הבתים.
קוג'אק היא סדרת דרמה-פשע-פעולה אמריקנית ששודרה במקור ברשת CBS מ-24 באוקטובר 1973 עד 18 במרץ 1978.
הסדרה שודרה במשך חמש עונות, ובמהלכן זכתה במספר פרסי אמי ובמועמדויות לפרסי גלובוס הזהב.
בשנת 1974 סוואלס זכה בפרס אמי לשחקן הראשי הטוב ביותר בסדרת דרמה על גילום דמותו של קוג'אק.
בשנת 1999 המגזין TV Guide דירג את דמותו של תיאו קוג'אק במקום ה-18 ברשימת 50 דמויות הטלוויזיה הגדולות בכל הזמנים.
עלילת הסדרה, אשר מתרחשת בעיר ניו יורק, מתמקדת בדמותו של הבלש הכריזמטי והקשוח לוטננט תיאודופוליס "תיאו" קוג'אק אשר נודע בשיטות הלא שגרתיות אך היעילות לפענוח פשעים.
בכל פרק מתמקד בדרך כלל בחקירה של פשעים חמורים, לרבות רציחות ומעשי שוד וכן מקרי הכרוכים בשחיתות משטרתית וסחר בסמים.
הסדרה נוצרה בעקבות הצלחת סרט הטלוויזיה "The Marcus-Nelson Murders" משנת 1973, בו הוצגה לראשונה דמותו של תיאו קוג'אק בגילום סוואלס.
בעקבות כך טלי סוואלס גילם שוב את התפקיד שהוא גילם בסרט.
טלי סוואלס בתפקיד לוטננט תאודופולוס "תיאו" קוג'אק הקשוח והכריזמטי.
דן פרייזר בתפקיד קפטן פרנסיס "פרנק" מקניל, הבוס של קוג'אק.
קווין דובסון בתפקיד הבלש רוברט "בובי" קרוקר.
ג'ורג' סוואלס בתפקיד הבלש דמוסתנס "קורלי" סטברוס.
מארק ראסל בתפקיד הבלש פרסי ספרשטיין.
וינס קונטי בתפקיד הבלש ליונל ריזו
במרץ 2005 עלתה לשידור בערוץ הכבלים האמריקני USA Network גרסת אתחול לסדרה קוג'אק בה גילם את דמותו של קוג'אק השחקן האפרו-אמריקאי וינג ריימס.
הגרסה המחודשת זכתה לאחוזי צפייה נמוכים, והסדרה לא חודשה לאחר סיום העונה הראשונה.
קוג'ו ז'אן קלוד אזיאנגבה הוא כדורגלן טוגולזי המשחק בעמדת החלוץ קשר יוקוהמה אף.
מרינוס מליגת העל היפנית, ובנבחרת טוגו.
אזיאנגבה החל את הקריירה המקצוענית שלו בקבוצת א-נסר מליגת העל של איחוד האמירויות הערביות.
ב-1 בספטמבר 2023 הושאל למשך עונה אחת לזוריה לוהנסק מליגת העל האוקראינית.
ביולי 2024 חתם ביוקוהמה אף.
ב-14 ביוני 2023 ערך אזיאנגבה את הופעת הבכורה שלו בנבחרת טוגו, בניצחון 2-0 על נבחרת לסוטו במשחק ידידות.
נפת קוג'אלי (בטורקית: Kocaeli ili) היא נפה מטרופולינית בטורקיה ואחת משלוש הנפות היחידות שאינן בעלות שם זהה לבירתן.
לכן, בירת הנפה, איזמיט, נקראת לעיתים גם קוג'אלי.
בתקופה העות'מאנית היה שמה סנג'אק קוג'אלי.
הערים הגדולות בנפה הן איזמיט וגבזה.
הנפה ממוקמת בחלק המזרחי ביותר של ים מרמרה, סביב מפרץ איזמיט.
קוג'אלי גובלת במחוז איסטנבול ובים מרמרה במערב, בים השחור בצפון, במחוז סקריה במזרח, במחוז בורסה בדרום ובמחוז יאלובה בדרום מערב.
המטרופולין של איסטנבול משתרע עד לגבול בין שתי הנפות.
הגודל והתנאים הטבעיים של מפרץ איזמיט מאפשרים את קיומם של מתקנים ימיים רבים, כולל הבסיס הימי גאלג'וק.
הנפה נקראת בירת התעשייה של טורקיה.
לנפה יש שדה תעופה בשם נמל התעופה קנגיז טופל המשמש לתחבורה צבאית ואזרחית.
לקוג'אלי יש שתי אוניברסיטאות: אוניברסיטת קוג'אלי והאוניברסיטה הטכנית גבזה.
נתונים שנלקחו מעיריית המטרופולין קוג'אלי וממערכת ההפצה המרכזית.
המידע מכל אחת מהשנים הוא מהתאריך ה-31 בדצמבר.
נפת קוג'אלי מחולקת ל-12 אזורים:
1995 - 1989 ספא סירמן, המפלגה הסוציאל-דמוקרטית הפופוליסטית
1995 - 2002 ספא סירמן, מפלגת העם הרפובליקאית
2004 - 2002 היקמט ארנקיה, מפלגת העם הרפובליקאית
2019 - 2004 איברהים קארוסמאנוגלו, מפלגת הצדק והפיתוח
2019 - הווה טאהיר בויוקאקין, מפלגת הצדק והפיתוח
קוג'אליספור (בטורקית: Kocaelispor) הוא מועדון כדורגל מהעיר איזמיט שבקוג'אלי, אשר משחק בליגת העל הטורקית.
המועדון נוסד ב-1966, ומשחק את משחקי הבית שלו באצטדיון קוג'אלי, המכיל 34,829 מושבים.
צבעי הקבוצה הם ירוק ושחור.
הקבוצה זכתה פעמיים בגביע הטורקי.
בשנת 1966 שלושה מועדונים מהעיר איזמיט – באצ'ספור, איזמיט גנצ'ליק ודואנספור – הסכימו להתאחד למועדון אחד, ששמו קוג'אליספור וצבעיו ירוק שחור.
הקבוצה התקבלה לליגה הראשונה בעונת 1966/1967. המועדון עלה לראשונה לליגת העל הטורקית ב-1980 ושיחק בה ברציפות במשך שמונה עונות.
לאחר שעלתה בחזרה לליגה הבכירה בעונת 1991/1992, השיגה הקבוצה את הישג השיא שלה כשסיימה במקום הרביעי בליגה.
הישג זה נתן לקבוצה לראשונה כרטיס למפעל אירופי, גביע אופ"א.
הקבוצה הוגרלה בסיבוב הראשון נגד ספורטינג ליסבון.
במשחק הביתי השיגה הקבוצה תיקו 0-0, אולם בגומלין נכנעה ליריבה מפורטוגל בתוצאה 2-0 והודחה.
באותה העונה המשיכה הקבוצה בהצלחותיה בליגה, וסיימה במקום השישי.
בנוסף, הגיעה גם לשלב חצי גמר הגביע הטורקי.
בשתי העונות שלאחר מכן סיימה הקבוצה במקומות ה-9 וה-5. בגביע האינטרטוטו לעונת 1997/1998 הוגרלה הקבוצה לבית מספר 11 והשיגה 4 נקודות בזכות ניצחון 3–5 על פאולה היברניאנס המלטזית, מה שהיה לניצחון הראשון של הקבוצה במסגרת אירופית, ותיקו 1-1 עם שטרסבורג הצרפתית.
בנוסף רשמה הקבוצה שני הפסדים, 3-1 לצסק"א סופיה הבולגרית ו-0–2 לאורל הרוסית.
בעונת 1996/1997 זכתה הקבוצה בגביע הטורקי ובתואר הראשון של המועדון, לאחר ניצחון בגמר על טרבזונספור.
הניצחון העניק לקבוצה כרטיס לגביע אירופה למחזיקות גביע לעונת 1997/1998. לאחר שגברה בסיבוב הראשון על פרוגרסול בוקרשט הרומנית, הודחה בסיבוב השני על ידי לוקומוטיב מוסקבה.
בעונת 1999 שיחקה הקבוצה שוב בגביע האינטרטוטו והודחה בסיבוב המוקדמות השלישי על ידי דיסבורג הגרמנית לאחר שגברה בסיבוב השני על ונטספילס הלטבית.
הקבוצה השתתפה פעם נוספת במפעל בעונה שלאחריה, אך הודחה בסיבוב הראשון על ידי אטלנטאס הליטאית.
בעונת 2001/2002, זכתה הקבוצה בגביע טורקי שני, לאחר ניצחון בגמר על בשיקטש בתוצאה 0–4. בעקבות הזכייה העפילה הקבוצה פעם נוספת לגביע אופ"א לעונת 2002/2003. הקבוצה רשמה עונה חלשה כאשר הודחה כבר בשלב הראשון על ידי פרנצווארוש וסיימה במקום ה-18 בליגה הטורקית, ונשרה לליגת המשנה.
לאחר חמש עונות בליגת המשנה הטורקית, עלתה חזרה לליגה העל, אך לאחר עונה אחת בלבד שבה חזרה לליגת המשנה, ובעונה לאחר מכן ירדה לליגה השלישית.
ירידות הליגה נמשכו ובין השנים 2014–2016 שיחקה הקבוצה בליגה חובבנית.
בעונת 2016/2017 שב המועדון לפעילות מקצוענית ושיחק בליגה הרביעית.
בתום עונת 2019/2020 העפילה הקבוצה לליגה השלישית ולאחר עונה אחת ביצעה עלייה נוספת כשהעפילה לליגת המשנה.
בשלוש העונות שלאחר מכן הקבוצה עלתה וירדה בין הליגות השנייה והשלישית.
בעונת 2023/2024 סיימה הקבוצה במקום השישי בליגת המשנה, אך לא הצליחה להעפיל דרך הפלייאוף.
בעונת 2024/2025 זכתה הקבוצה באליפות ליגת המשנה והעפילה לליגת העל לאחר 15 שנות היעדרות.
קוברלואה (בספרדית: Cobreloa) הוא מועדון כדורגל מצ'ילה.
המועדון שיחק בעבר בליגת העל הצ'יליאנית וכיום משחק בליגת המשנה הצ'יליאנית.
הקבוצה זכתה באליפות הליגה שמונה פעמים וסיימה שמונה פעמים במקום השני.
הישגים אלו הפכו אותה למועדון המצליח ביותר בצ'ילה שמבוסס מחוץ לעיר הבירה, סנטיאגו דה צ'ילה.
המועדון הוקם בעיר קלאמה שבאזור אנטופגסטה בשנת 1977, על בסיס קבוצות כדורגל שכבר פעלו בעיר.
הכוח המוביל מאחורי ההקמה הייתה חברת הנחושת הממשלתית CODELCO.
באותה שנה שיחקה הקבוצה בליגת המשנה הצ'יליאנית, וכעבור שנה בלבד העפילה לליגת העל הצ'יליאנית.
תקופת הזוהר של המועדון הייתה במהלך שנות ה-80 של המאה ה-20, אז זכתה הקבוצה בארבע אליפויות ליגה.
בעונות 1981 ו-1982 הגיעה "קוברלואה" לגמר גביע ליברטדורס, אך לא הצליחה לזכות בתואר.
הקבוצה הוסיפה אליפות מדינה נוספת בשנת 1992.
בשנים 2003–2004 חזרה קוברלואה לימי הצלחתה וזכתה בשלוש אליפויות נוספות.
הקטור פואבלה שיחק בקבוצה בין השנים 1980–1996 ורשם לזכותו 663 הופעות – יותר מכל שחקן אחר במועדון.
הוא זכה עם הקבוצה בחמש אליפויות.
חואן קובארוביאס הוא מלך השערים של המועדון בכל הזמנים, עם 147 שערים.
אדוארדו ורגאס היה בין כוכבי הקבוצה לפני שנמכר לקבוצת "אוניברסיטת דה צ'ילה".
קוד בודו (Code Baudot) הוא קוד לייצוגם של תווים ששימש בעיקר לאחסון מידע ולהעברתו במכשירי טלפרינטר לסוגיהם, על-גבי סרט מנוקב.
הקוד קרוי על שם אמיל בודו, שהמציא את הקוד בשנת 1870.
בקוד בודו כל תו יוצג באמצעות חמישה חורים לרוחב פס הנייר, ולכן התאפשרו (האפס, כלומר ללא חורים בכלל, לא נחשב סימן) סימנים שונים.
עוד שלושה תווי בקרה משותפים לשתי מערכות הסימנים - אלו הם הרווח, מעבר לתחילת השורה (CR), ושורה חדשה (LF), כך שבסך הכול מאפשרת שיטה זו ייצוג של 2X27=54 סימנים שונים, וזה מספיק לאותיות (גדולות בלבד), ספרות וסימני פיסוק.
מספר הסימנים המצומצם יחסית בקוד בודו גרם להחלפתו בקוד ASCII, שבו כל תו יוצג באמצעות שבעה חורים, ולכן מאפשר סימנים שונים.
קוגניציה או הַכָּרָה מתארת את תופעת הידיעה האנושית.
קוגניציה מתייחסת לידע או מידע המצוי במוחו של אדם.
היא כוללת גם את תהליכי רכישת ידע, עיבודו ויישומו.
הקוגניציה היא מושג קרוב למושג תודעה וקיימת חפיפה מסוימת ביניהן.
עם זאת, אלה אינם מושגים זהים.
בעוד שהתודעה מתייחסת לאיכות או למצב המודעות הסובייקטיבית של האדם, הקוגניציה מתייחסת למידע ולתהליכים של עיבוד מידע.
המונח קוגנציה מתאר גם תופעות מקבילות לידיעה האנושית בקרב בעלי חיים מפותחים.
יש המייחסים את המונח קוגניציה גם עבור מערכות עיבוד מידע מפותחות ובינה מלאכותית, אם כי קיימת מחלוקת בשאלה האם ניתן להגדיר אותן כבעלות קוגניציה.
תורת ההכרה היא ענף של הפילוסופיה המתרכז במהות וגבולות הידיעה.
מכלול המדעים ותחומי המחקר המדעי העוסקים בתהליכים ובתופעות של ההכרה מכונה מדעים קוגניטיביים.
מקור המילה קוגניציה הוא במילה הלטינית קוגנוסְצרה (cognoscere) (באיטלקית: conoscere,
המופעים המוקדמים של המילה קוגניטיבי (cognitive) במילון אוקספורד האנגלי מסבירים את המושג כ"התכוננות לפעולה או תהליך של ידיעה".
המופע הראשון מ-1586, מראה כי המילה שימשה בהקשר של דיונים על התאוריות האפלטוניות של ידע.
התופעות הנכללות במושג קוגניציה הן, בין השאר: שפה, חשיבה, תפיסה, הבנה, למידה, קשב, זיכרון, יצירתיות, ייצוג ידע, הסקת מסקנות, קבלת החלטות ופתרון בעיות.
תפקודים קוגניטיביים שונים מתבססים על תהליכים מוחיים שונים.
כלומר, הקוגניציה מתבססת על הפעילות של מערכת העצבים.
האסטרטגיה היא המענה לשאלה "איך לבצע את המטלה?" ויכולה להיות קשורה לאדם, למטלה או לסביבה.
קוד גריי הוא שיטה לקידוד מספרים באופן בינארי שבה כל מספר-עוקב שונה מקודמו בספרה בינארית אחת בלבד.
זהו קוד מראה שנהגה על ידי פרנק גריי במעבדות בל בשנת 1947 כדי למנוע פלט שגוי ממתגים אלקטרומכניים.
כיום שימושו העיקרי של קוד גריי הוא בתיקוני טעויות בתקשורת ספרתית כגון טלוויזיה בכבלים.
כפי שניתן לראות, הקוד של 2 ו־3 הוא היפוך הסדר של הקוד של 0 ו־1, בהוספת הסיבית 1 משמאל.
באותו אופן, הקוד של 4 עד 7 הוא היפוך הקוד של 0 עד 3, בהוספת 1 משמאל (והצבת אפסים בספרות החסרות).
באופן זה, ניתן להמשיך ולבנות את הקוד.
המרה בין קוד גריי ובסיס 2
על מנת להפוך מספר בבסיס 2 לקוד גריי נתחיל משמאל.
את הספרה הראשונה משמאל נעתיק.
עכשיו נביט בספרה הסמוכה לה – אם זו ספרה זהה נרשום מימין לספרה שהעתקנו 0, אם היא שונה נרשום 1 (פעולת XOR בין שני משתנים).
לדוגמה, נמצא את הייצוג של המספר 100110 בקוד גריי:
תחילה נעתיק את הראשונה1יש שוני בין שתי הספרות 1,0 ולכן נרשום 111אין שוני בין שתי הספרות 0,0 ולכן נרשום 0110יש שוני בין שתי הספרות 0,1 ולכן נרשום 11101אין שוני בין שתי הספרות 1,1 ולכן נרשום 011010יש שוני בין שתי הספרות 1,0 ולכן נרשום 1110101
על מנת לבצע את הפעולה ההפוכה (להפוך מייצוג של קוד גריי למספר בבסיס 2) צריך להתחיל מהספרה הימנית ביותר ולספור את מספר האחדות הנמצאים משמאלה.
אם יש מספר זוגי של אחדות מעתיקים את הספרה, ואם יש מספר אי זוגי הופכים.
לדוגמה נקח את המספר 110 (4) ונסתכל מהספרה הימנית.
נראה שיש מספר זוגי (2) של אחדות ולכן נעתיק 0. נמשיך לספרה הבאה ונראה שמשמאלה יש רק ספרת 1 בודדה ולכן נהפוך אותה ל-0. את הספרה האחרונה פשוט מעתיקים לכן יצא לנו 100 שזהו 4 בבסיס 2.
שיטה נוספת להמרה מגריי לבינארי רגיל: מתחילים מהספרה השמאלית.
הספרה המקבילה במספר הבינארי היא הספרה הנוכחית בקוד גריי XOR הספרה הקודמת בקוד הבינארי (עבור האיטרציה הראשונה אפשר להוסיף 0 משמאל למספר הבינארי).
כאשר הספרה ה- בקוד גריי, ו- הספרה ה- במספר הבינארי.
אחד היתרונות של קוד גריי הוא בתיקון שגיאות בתקשורת נתונים.
מכיוון שכל ספרה נבדלת מקודמתה (ולכן גם מהעוקבת לה) בסיבית אחת בלבד, קל לזהות שיבוש בקידוד.
תכונה זו של הקוד גם מאפשרת להשתמש בו במפת קרנו (טכניקה ליצירת מעגל סיפרתי המממש פונקציה לוגית).
לעיתים משתמשים גם בקוד גריי באלגוריתמים גנטיים (כדי שמוטציות ישנו רק במעט את התכונה של היצור).
יכולים גם להשתמש בקוד לצורך פתירת משחק מגדלי האנוי.
קוד ICAO לשדות תעופה הוא צירוף בן ארבע אותיות המוקצה לכל שדה תעופה ברחבי העולם.
הקודים מוגדרים על ידי הארגון הבינלאומי לתעופה אזרחית (ICAO).
קודים אלה נמצאים בשימוש בקרב פקחי טיסה ואנשי המבצעים בחברות התעופה, לשם תכנון טיסות, ומטרות דומות.
קודים אלה שונים מקודי IATA הנמצאים בשימוש בלוחות הזמנים של חברות התעופה, מערכות הזמנת כרטיסי טיסה, וטיפול בכבודה.
קודי ICAO משמשים אף לזיהוי תחנות מזג־אוויר, גם כאלה שאינן ממוקמות בשדות תעופה.
קוד בתורת הקודים הוא אוסף של "מילים" מעל אלפבית כלשהו בן אותיות – כך שניתן להמיר מידע שניתן בצורה של אותיות או מספרים לסדרה של מילות קוד בתהליך שנקרא קידוד, ולאחר מכן לשחזר את הקידוד ולהפיק מהמלים את האינפורמציה המקורית.
מילות הקוד יכולות להיות כולן באורך זהה, כמו בקודי תיקון שגיאות, (קודים כאלה מכונים לעיתים קודי בלוקים) או באורכים שונים, כמו בקודי דחיסה.
קוד מורס – קוד עבור שיטות תקשורת קולית או חזותית בינאריות – שיטות שידור בהן יש שני מצבים: דולק וכבוי.
קוד בודו – קוד לייצוגם של תווים ששימש בעיקר לאחסון מידע ולהעברתו במכשירי טלפרינטר לסוגיהם, על-גבי סרט מנוקב.
קוד ASCII – קוד לייצוגם של תווים (ספרות, אותיות האלפבית, סימני פיסוק ועוד) בזיכרון מחשב ובקובצי מחשב.
קוד גריי – שיטה לקידוד מספרים באופן בינארי שבה כל מספר עוקב שונה מקודמו בספרה בינארית אחת.
קוד האפמן – שיטה לקידוד סימנים, כגון תווי טקסט, ללא אובדן נתונים.
הקוד שייך למשפחה שימושית של קודים המכונה קודי תחיליות, ובמשפחה זו הוא הקוד המספק דחיסת נתונים מרבית, כלומר מאחסן את הסימנים במספר מזערי של סיביות, על פי הקריטריון המפורט בהמשך.
השיטה מתבססת על הקצאת אורך משתנה לסימנים על פי שכיחותם, כך שסימן נפוץ יוצג באמצעות מספר קטן של סיביות.
קוד תיקון שגיאות – קוד המאפשר לשלוח באמצעותו אוסף של נתונים דרך ערוץ תקשורת רועש, ולנטרל במידה מסוימת את השפעת רעשי הרקע על המידע המתקבל.
קודי התיקון פועלים על ידי הגדלת ההבדל בין המילים השונות בקוד, וכך הקטנת הסיכוי שרעש חיצוני יגרום לקליטת מילה השונה מהמילה שנשלחה.
כאשר ההבדל בין מילות הקוד גדול במיוחד, ניתן אפילו לתקן שגיאות, כל עוד מספר השגיאות קטן מספיק.
קוגלהוף או גוגלהוף היא עוגה מסורתית הנפוצה בגרמניה, אוסטריה, שווייץ הונגריה וחבל אלזס שבצרפת.
עוגה זו נפוצה בצ'כיה בשם "בָּבּוֹבקַה" (bábovka) וברוסיה בשם "בָּבְּקַה" (bábka), ובהונגריה, קרואטיה וסרביה היא קרויה "קוגלוף" (kuglóf).
העוגה היא עוגת שמרים בחושה, בעלת צורה מעגלית עם חור במרכזה של העוגה.
העוגה מכילה צימוקים, שקדים או קליפות הדרים מסוכרות.
נהוג שאורחים המוזמנים לארוחה מגיעים עם קוגלהוף למארחים.
כמו כן, היה נהוג לכלול תבנית קוגלהוף בנדוניה.
בישראל נהגו בעבר להכין גרסה של העוגה בסיר פלא על כיריים.
מקור שמה של העוגה כנראה במילה הגרמנית "גוגל" שמשמעה ברדס, בגלל הצורה הגבוהה של העוגה, ויש שמקשרים את השם למילה "קוגל" שמשמעה כדור, מסיבות דומות.
ייתכן שמקור המילה הוּפְּף בגרמנית במילה שמרים (הּפה - Hefe) או בשם הפועל לקפוץ(הוּפְּפן- hüpfen), כיוון שהשמרים גורמים לעוגה "לקפוץ" מעל לגובה התבנית.
קוּגֶל (בהגיית יוצאי גליציה ופולין: קִיגֶל) היא פשטידה נפוצה בקרב יהודי אשכנז ומזרח אירופה הנעשית במיוחד לכבוד שבת.
לקוגל גרסאות רבות מרכיבים שונים, בדרך כלל על בסיס תפוחי אדמה או אטריות.
המכנה המשותף של כל הסוגים הוא המנהג לבשל את הקוגל בסיר, או תבנית ברזל, שניתן להניח על פלטת שבת.
מקור השם קוגל הוא במילה הגרמנית 'Kugel' שפירושה כדור, והוא נקרא כך על שם צורתו של הקוגל הנאפה בדרך כלל בתוך סיר עגול.
באטימולוגיה העממית מקובל שמקור השם הוא בשיבוש המילה העברית 'כעיגול'.
את הקוגל מכינים בהרבה וריאציות ותיבולים.
קוגל אטריות (בשמו היידישאי 'לאָקשן קוגל') – מכיל אטריות, ביצים, סוכר ולעיתים גם קנמון ועוד תבלינים.
גרסה מקומית של קוגל זה היא הקוגל הירושלמי המתובל בפלפל שחור, כאשר אצל יוצאי פולין מקובלת גרסה מתוקה יותר.
קוגל תפוחי אדמה – בדרך כלל אפוי בתנור.
אולם יש המשתמשים במושג קיגלאך (רבים של קוגל) ככינוי ללביבות תפוחי אדמה מטוגנות.
קוגל קמח (ביידיש: 'מעֶהל קוגל') – כופתאות בצק המתבשלות בתוך החמין.
קוגל תפוחי עץ – פשטידת תפוחי עץ, צימוקים וקינמון עם אטריות רחבות.
קוגל חלה (ביידיש 'חלה קוגל') – קוגל הנעשה משיירי חלות, ונהוג לאוכלו במועדים מסוימים, כמו שבועות או שבת פרשת יתרו וכדומה.
קוגלים שונים קיבלו כינויים בהתאם למועדים או לאירועים בהם הם נאכלו, כגון גמורא קוגל – "קוגל גמרא" הנאכל על ידי חתן ביום חתונתו.
הקוגל נחשב באופן מובהק למאכל של שבת.
בין השאר, הטעם לכך היא שניתן להשאירו על גבי פלטת שבת מיום שישי.
כיום מקובל בקהילות שונות לאכול את הקוגל בקידושא רבא לאחר תפילת שחרית בשבת בבית כנסת, מפני שהאוכלו יוצא ידי חובת קידוש במקום סעודה מבלי להתחייב בנטילת ידיים ובברכת המזון.
הקוגל מהווה מאכל מרכזי הנאכל במסגרת הטיש ביהדות החסידית.
כך למשל מיוחסת לרבי מקומרנה האמרה .
אימרה חסידית נוספת מתארת את הקוגל כ.
מנהג חסידי נוסף הוא לאכול שני קוגלים בשבת ראש חודש, כנגד שני ספרי התורה המוצאים באותה שבת.
קיים מנהג לאכול בשבת זכור ארבעה סוגים של קוגל, בהתאם לראשי התיבות: "עמלק": עפל (ביידיש: תפוחי עץ), מעהל (ביידיש: קמח), לוקשן (ביידיש: אטריות) וקרטופל (ביידיש: תפוחי אדמה) ובכך לקיים את מצוות זכירת מעשי עמלק, או מחיית זכר עמלק על ידי אכילת הקוגלים.
מנהג נוסף הוא לאכול בשבת פרשת בלעם, כמה סוגי קוגל- לפי ראשי התיבות ביידיש, של השם בלעם: בולבעס, לוקשן, עפּל, מער.
בהתאמה, מיידיש: תפוח אדמה, אטריות, תפוח, גזר.
בקריפטוגרפיה, קוד אימות מסרים , או בקיצור MAC, הוא שם כולל לפונקציות עם מפתח סודי המשמשות לאימות מסרים.
פונקציית MAC מקבלת מפתח סודי ומסר באורך שרירותי ומפיקה פיסת מידע קצרה הנקראת תג אימות (Authenticator), והוא נשלח לצד המקבל יחד עם המידע המאומת או בנפרד.
המקבל יכול בעזרת אלגוריתם מתאים לוודא באמצעות התג שקיבל שהמסמך אותנטי.
אלגוריתם קוד אימות מסרים הוא סימטרי במובן שהשולח והמקבל חייבים לשתף ביניהם מראש מפתח סודי, באמצעותו יכול המקבל לוודא שהמסמך הגיע מהמקור שהוצהר וכי לא נעשה כל שינוי בתוכנו במהלך ההעברה.
היות שלא ניתן להכין תג אימות מתאים ללא ידיעת מפתח האימות הסודי, אם נעשה שינוי כלשהו בתוכן המסר, לא יצליח היריב לשנות גם את התג בצורה מתאימה, ולכן המקבל יבחין בשינוי בסבירות גבוהה מאוד, ידחה את המסר המזויף על הסף, ויעביר הודעה מתאימה לשולח.
מהיבט תאורטי יש להפריד הפרדה מלאה בין מפתח המשמש לאימות לבין מפתח המשמש להצפנה, ולעולם אין להשתמש באותו מפתח לשתי המטרות, כי הדבר עלול להוביל לשבירת המערכת.
מהיבט מעשי, מאפשרים לפעמים למפתח האימות להיות פונקציה חד-כיוונית של מפתח ההצפנה המשותף ובלבד שמובטח שיהיו בלתי תלויים הדדית כך שלא יהיה קל לנחש מפתח אחד בהינתן השני.
במערכות הצפנה מודרניות מנצלים את העובדה שהמשתמשים כבר משתפים ביניהם מפתח סודי, אותו שיתפו באמצעות פרוטוקול שיתוף מפתח, אם בהצפנה סימטרית או א-סימטרית, ממנו הם גוזרים את מפתח האימות על ידי פונקציית גזירת מפתח (KDF) בטוחה (כמו פונקציית גיבוב קריפטוגרפית).
קוד אימות מסרים נועד לאפשר לשני משתתפים אליס ובוב להתקשר ביניהם בצורה מאומתת.
תחילה הם משתפים ביניהם מראש מפתח סודי .
כאשר אליס רוצה לשלוח לבוב מסר מאומת היא מחשבת את "תג האימות" של המסר יחד עם המפתח באמצעות אלגוריתם להכנת תג-אימות הנקרא בקיצור MAC ושולחת לבוב את ואת .
שימו לב ש- יכול להישלח גלוי או מוצפן.
כאשר בוב מקבל את הוא משתמש במפתח הסודי המשותף ואלגוריתם האימות הנקרא כאן בקיצור VERIFY כדי לבדוק האם המסר אותנטי.
לסיכום קוד אימות מסרים כולל את השלישייה GEN, MAC, VERIFY לפי הפירוט הבא:
הפונקציה GEN מקבלת פרמטר ביטחון ומפיקה מפתח סודי כאשר .
כמו בהצפנה סימטרית הכוונה כאן שהמפתח נבחר בהתפלגות אחידה מתוך הטווח המקסימלי, בסימון מקוצר: .
וכן המפתח צריך להיות משותף לשולח והמקבל, לכן הם צריכים למצוא דרך בטוחה להעבירו מאחד לשני.
האלגוריתם MAC מייצר את תג האימות מהמסר והמפתח.
הוא מקבל מסר באורך כלשהו ואת ומחזיר את .
כך שאפילו עבור מסר זהה ומפתח קבוע בכל פעם שמייצרים תג אימות הוא יכול להיות שונה.
אלגוריתם האימות VERIFY הוא אלגוריתם דטרמיניסטי שמקבל את , ואת ומחזיר את הסיבית כך: .
כאשר אם משמעות הדבר שהמסר מאומת כהלכה והוא תקין ואילו אם משמעות הדבר שהמסר אינו תקין וכנראה שונה במהלך ההעברה.
לכן יש לדחות אותו ולהפיק הודעת שגיאה מתאימה.
למען השלמות נדרש שיתקיים תמיד .
וכן אם האלגוריתם מסוגל לאמת רק מסרים באורך נניח כאשר היא פונקציה של אורך הקלט, אז הוא נקרא קוד אימות מסרים באורך קבוע.
כדי להגדיר את המושג ביטחון של קוד אימות מסרים יש צורך לפרט את היעדים והאיומים האפשריים.
מצב זה נקרא עמידות מפני זיוף קיומי (Existential unforgeability).
ההנחה הבסיסית היא שהיריב יכול לצותת לערוץ התקשורת בו משתמשים אליס ובוב ויכול לראות את כל המסרים שנשלחו ותגי האימות המתאימים להם.
הגדרה חזקה יותר של ביטחון אימות מסרים נקראת מודל התקפת מסר-נבחר.
במודל זה ההנחה היא שליריב יכולת במידה מוגבלת להשפיע על תוכן המסרים הנשלחים, אם ישירות או בעקיפין.
במילים אחרות, מאפשרים לו כביכול לבקש תגי אימות עבור מסרים כלשהם לפי בחירתו.
מצב כזה אפשרי לפעמים בעולם האמיתי כגון אם המתקיף הצליח להשיג גישה למדיית האחסון של הקורבן שבתוכה היו קבצים גלויים ותגי אימות מתאימים או למשל במקרה שלמתקיף גישה לשרת אחסון קבצים.
מצב זה בא לידי ביטוי באופן תאורטי על ידי "אורקל אימות" שאפשר לחשוב עליו כעל קופסה שחורה.
היריב יכול לשלוח לאורקל מסר כלשהו ולקבל את תג האימות המתאים אך הוא אינו רשאי לראות את המפתח .
להלן ניסוי תאורטי שנקרא כאן המנסח באופן תמציתי את הגדרת עמידות מפני זיוף קיומי תחת מודל התקפת מסר נבחר המתוארת.
נתון אלגוריתם לאימות מסרים הכולל את השלישייה והיריב שהוא אלגוריתם פולינומי הסתברותי.
תחילה האורקל מריץ את GEN ובוחר מפתח סודי בהתפלגות אחידה.
היריב רשאי להגיש לאורקל לכל היותר שאילתות שבסופן הוא אמור להפיק את הזוג .
תוצאת הניסוי תוגדר כהצלחה אם וכן .
עם הניסוי המתואר אפשר לנסח בצורה רשמית את ההגדרה של ביטחון קוד אימות מסרים.
בהינתן השלישייה האלגוריתם ייקרא בטוח מפני זיוף קיומי תחת מודל מסר-נבחר אם עבור כל אלגוריתם פולינומי הסתברותי קיימת פונקציית זניחות כך שמתקיים:
במילים ההגדרה אומרת שהסיכויים של היריב להצליח בניסוי נמוכים משיעור זניח כלשהו שנקבע על ידי פונקציית הזניחות.
כלומר במקרה כזה הסיכויים כל כך נמוכים שאפשר להתעלם מהם.
העובדה שמוענקת ליריב עוצמה כזו - לא רק שהוא רשאי לבקש תגי אימות עבור כל מסר שיחפוץ, אלא שכל מסר שהוא ימצא תג מתאים עבורו אפילו אם אינו בעל משמעות כלשהי ייחשב הדבר כשבירה של האלגוריתם, הכרחית במטרה להכליל את ההגדרה עבור כל יישום אפשרי של האלגוריתם בעולם האמיתי.
למשל ההגדרה של "מסר משמעותי" היא לחלוטין תלוית יישום.
בעוד שיישום אחד מייצר תגי אימות רק עבור מסרים הכתובים בשפה האנגלית, יישום אחר עשוי לייצר תגי אימות עבור מחרוזות בינאריות שיכולות לייצג כל דבר כמו קוד מכונה, קבצים דחוסים תמונות וכדומה.
אורך התג בסיביות חייב להיות גדול מספיק כדי למנוע ניחוש.
אם התג קטן מאוד, תוקף פוטנציאלי יכול לנסות לנחש את התג בכוח גס, ניסוי כל האפשרויות עד שנמצא תג מתאים למסר שהוא מעוניין לזייף, מבלי לדעת את המפתח.
בהערכה גסה, אורך התג צריך להיות לפחות 64 סיביות.
כך שניחוש באמצעות כוח גס יהיה בסיבוכיות ומעלה.
פרוטוקול TLS, חלק מאבטחת שכבת התעבורה של האינטרנט, מיישם סכמות אימות מסרים באמצעות מספר פרימיטיבים קריפטוגרפיים (כמו MD5, SHA-1 ו-SHA-2) כדי לייצר תגי אימות באורכים של 32, 64, 96 או 128 סיביות.
קוד תיקון שגיאות CRC אינו יכול לשמש לאימות מסרים, כיוון שלמרות שמבטיח כי לא בוצע שינוי כתוצאה משגיאות אקראיות בזמן המעבר, אינו מספק הגנה כנגד שגיאה זדונית (Malicious).
כלומר תוקף פוטנציאלי יכול לשנות את המסר ולהחליף את התג בתג אחר המתאים לו ולמקבל לא תהיה דרך לעלות על זה.
קוד אימות מסרים מערב שימוש במפתח סודי לכן ההתקפה האמורה לא תועיל לתוקף, כיוון שחסר בידיו מידע כדי לייצר תג מתאים למסר ששינה והוא המפתח הסודי.
אלגוריתם MAC שונה מחתימה דיגיטלית בכך שערכי MAC נוצרים ומאומתים באמצעות מפתח סודי משותף לשולח והמקבל, לכן אינו יכול לספק תכונת "אי הכחשה" כבחתימה דיגיטלית.
כל משתמש המסוגל לאמת קוד MAC של מסר כלשהו מסוגל גם לייצר קוד MAC עבור כל מסר אחר באמצעות אותו מפתח.
בניגוד לחתימה דיגיטלית, שבה החתימה מתבצעת אך ורק באמצעות המפתח הפרטי שבידי השולח והמאמת אינו מסוגל לעשות שימוש כלשהו במפתח האימות מלבד כמובן אימות החתימה.
MAC מתאים להגנה על מחשב מפני וירוסים.
לדוגמה, באמצעות סיסמת המשתמש אפשר לייצר מפתח הצפנה סודי, איתו מייצרים תגי אימות מתאימים עבור כל הקבצים (החשובים) במחשב לצורך אימות עתידי.
במקרה שתוכנה זדונית תנסה לשנות אחד מהם הדבר יתגלה מיד בבדיקת האימות.
רצוי כמובן להכניס בתג גם את שם הקובץ כדי למנוע החלפה של שמות הקבצים.
מאותה סיבה אנטי-וירוס ירצה להגן על קובץ החתימות מפני שינויים זדוניים.
כמו כן קיימים מקרים נוספים בהם חשוב להגן על שלמות המידע ולא בהכרח על סודיותו.
למשל מידע מסחרי כמו מחירון או מידע פרסומי כלשהו, שייתכן שהמפרסם או בעל העסק ירצה להבטיח שבעוד שהמידע נגיש לכול, עדיין תהיה אפשרות בידי עמיתים המחזיקים במפתח המתאים לאתר שינויים זדוניים אם נעשו.
כיוון שצופן בלוקים סימטרי בדרך כלל אינו מספק אימות והבטחת שלמות, פרוטוקולי אבטחה רבים משלבים פונקציית MAC יחד עם אלגוריתם סימטרי כדי ליהנות מיתרונות שניהם.
שילוב בין אימות מסרים להצפנה נקרא הצפנה מאומתת (Authenticated encryption) בקיצור AE והיא מקובלת במערכות הצפנה מודרניות.
אופן השילוב אפשרי בכמה וריאציות.
פרוטוקול TLS משלב אימות עם הצפנה בשיטה שנקראת "אימות והצפנה", תחילה מייצרים תג אימות מהמסר, לאחר מכן משרשרים את התג לטקסט הקריא ומצפינים הכול ביחד ומשדרים במצב מוצפן.
פרוטוקול IPSec משלב בשיטה הפוכה כלומר "הצפנה ואימות", תחילה מצפינים את המסר, לאחר מכן מייצרים תג אימות מהטקסט המוצפן, אותו משדרים בגלוי יחד עם הטקסט המוצפן.
SSH משתמש בטכניקה אחרת, מייצרים תג אימות מהטקסט הקריא, מצפינים את הטקסט הקריא בלבד ושולחים את הטקסט המוצפן עם התג באופן גלוי.
רעיון אימות מסרים עלה לראשונה ב-1977 כאשר הציע קמפבל (Campbell) להשתמש ב-DES כבסיס לאלגוריתם אימות מסרים.
השם הכולל MAC ניתן בסביבות 1979 במהלך פיתוח תקן ANSI X9.9. אלגוריתמי MAC מיושמים בדרך כלל עם שיטות סימטריות או מפרימיטיבים קריפטוגרפיים אחרים כמו פונקציית גיבוב.
קיימים גם אלגוריתמים ייעודיים, ביניהם Message Authenticator Algorithm בקיצור MAA שפותח בשנת 1983 על ידי דוויס וקליידן (Davis & Clayden) לבקשת שירותי הבנק האוטומטיים בבריטניה כחלק מתקן ISO.
לאחר שהתגלו בו ליקויים אינו מומלץ כיום.
וכן CRC-MAC שהוא אלגוריתם MAC המשתמש בצופן זרם ומבוסס גם על CRC.
רעיון השימוש ב-CRC נולד בעקבות רעיון של ווגמן וקרטר (Wegman & Carter) לשלב פנקס חד פעמי ופונקציית גיבוב אקראית 'אוניברסלית' ליצירת אלגוריתם אימות מסרים.
שיטה זו מספקת ביטחון מוכח בהנחה שקיימת פונקציית PRF בטוחה.
כל פונקציה פסבדו-אקראית קריפטוגרפית (PRF) מתאימה למימוש אלגוריתם MAC.
בניסוח פורמלי אם נתונה פונקציית PRF מסוג , אפשר לבנות סכמת אימות מסרים עם פונקציית החתימה הפועלת כך; ופונקציית האימות תהיה זהה כלומר תחזיר אמת רק אם .
אם הפונקציה הפסאודו-אקראית בטוחה, אזי סכמת האימות הזו תהיה בטוחה.
למעשה אפשר לבנות קוד אימות מסרים באמצעות כל צופן בלוקים בטוח כמו AES, או פונקציית גיבוב קריפטוגרפית.
קוד אימות מבוסס צופן בלוקים סימטרי (כמו וריאציות של CBC-MAC).
קוד אימות מבוסס פונקציית גיבוב קריפטוגרפית (כמו וריאציות של HMAC).
נפוץ ביישומי אבטחת אינטרנט כמוTLS, IPSec, SSH וכדומה.
CBC-MAC בגרסה הבסיסית דומה למצב הפעלה CBC של צופן בלוקים (קיצור של Cipher Block Chaining).
הרעיון הכללי הוא כדלהלן: נתונה פונקציית הצפנה סימטרית עם מפתח סודי והמסר כשהוא מחולק ל- בלוקים בגודל קבוע , חישוב התג (כאן ) נעשה כדלהלן, תחילה: ואז עבור מחשבים (אורך בלוק נקבע לפי הצופן שבשימוש, במקרה של AES הוא 128 סיביות).
אם אורך המסר לא מתחלק בגודל הבלוק מרפדים באפסים לפי הצורך.
השיטה המתוארת נקראת "raw CBC" והיא אינה בטוחה אם המסרים לחתימה אינם באורך קבוע וידוע מראש.
בגלל התקפה שנקראת Extension Attack הרעיון הבסיסי הוא כדלהלן: התוקף משיג מסר ותג מתאים כך שמתקיים ואז טוען שהתג מתאים למסר והטענה נכונה בשל הזהות הבאה:
אפשר לשים לב שכיוון ש-XOR הופכי של עצמו, הופעת פעמיים מבטלת אחת את השנייה ונותר רק , שעבורו התג תקף.
כלומר התוקף הצליח לייצר מסר אחר שהתג תקף גם עבורו וזה בניגוד להגדרת MAC.
(הסימן מייצג שרשור, כלומר צירוף שתי מחרוזות למחרוזת אחת גדולה).
אפשר לפתור את הבעיה על ידי הוספת בלוק המכיל את אורך המסר, את בלוק האורך יש להוסיף בתחילת המסר ולא בסופו ולכן עובדה זו יכולה להוות בעיה מסיבות של יעילות (כאשר אורך המסר אינו ידוע מראש).
גרסה אחרת יותר בטוחה נקראת ECBC והיא (כמתואר בתרשים) תוספת הצפנה של התוצאה בסוף התהליך עם מפתח סודי אחר.
תוצאת ה-MAC תהיה תוצאת ההצפנה האחרונה, או רק קטע ממנה.
הוכח שאם פונקציית ההצפנה היא PRF כך גם חלק ממנה, כל עוד אינו ניתן לניחוש בכוח גס.
הגדרת הביטחון של קוד אימות ECBC המבוסס על פונקציה פסאודו-אקראית היא:
Adv הוא כינוי ל"יתרון", ל-A נתונה פונקציית PRF, ול- הפונקציה אקראית אמיתית.
מייצג את אורך בלוק בסיביות, מייצג את מספר השאילתות (או מספר הבלוקים החתומים).
הביטוי אומר שה"יתרון" של A לא יהיה גדול משמעותית מהיתרון של B (פלוס טווח שגיאה ).
בגלל פרדוקס יום הולדת הפונקציה תהיה בטוחה רק אם במקרה של AES זה אומר שהיא תהיה בטוחה אם , כלומר שלא בוצעה חתימה על מסרים עם אותו מפתח.
הבסיס לקוד אימות HMAC (להלן) נקרא קסקדה (Cascade) או NMAC (קיצור של Nested MAC), פותח ב-1996 על ידי בלייר רן קנטי וקרוציק והוכח כבטוח.
הרעיון של NMAC הוא לעשות שימוש בפונקציה חד-כיוונית כמו פונקציית גיבוב עם מפתח או צופן בלוקים כקופסה שחורה באופן שמוליד קוד אימות בטוח.
יתרון אחד של שיטה זו שאין תלות בפונקציה ספציפית וניתן להחליפה בכל פונקציה מתאימה אחרת.
פונקציית גיבוב בדרך כלל מהירה יותר לכן עדיפה, אולם אינה פועלת עם מפתח, דרך אחת להפוך אותה לפונקציית הצפנה עם מפתח היא להחליף את וקטור האתחול הקבוע בדרך כלל במפתח ההצפנה סודי המשותף לשולח והמקבל.
המבנה של NMAC הוא כדלהלן.
בהינתן הפונקציה ושני מפתחות הצפנה תג האימות מחושב על ידי:
הפונקציה הפנימית מיושמת על כל הבלוקים בזה אחר זה.
כל בלוק מוצפן עם מפתח שהוא תוצאה של הצפנת הבלוק הקודם, כאשר הוא המפתח הסודי המסופק על ידי המשתמש ו-.
אפשר להחליף את פונקציית הגיבוב בצופן בלוקים כמתואר בתרשים.
תוצאת הפונקציה האחרונה או חלק ממנה היא תג האימות.
גם במקרה זה אופן הריפוד זהה וכן כדי שהשיטה תהיה בטוחה ההצפנה האחרונה צריכה להיות עם מפתח אחר, אחרת הסכמה תהיה פגיעה להתקפה המתוארת לעיל.
לביטחון נוסף יש המשרשרים ערך ריפוד קבוע כלשהו לפני ההצפנה האחרונה כך: .
ביטחון המבנה המתואר נשען על ביטחון הפונקציה הפנימית.
ככל שהיא בטוחה, מבנה NMAC בטוח גם הוא, תחת מודלים קריפטוגרפיים סטנדרטיים.
כלומר בהתקפת כוח גס ניסיון לזייף את התג שקולה לניסיון לפרוץ צופן הבלוקים או פונקציית הגיבוב שבשימוש.
התקפת יום הולדת כנגד פונקציית גיבוב, פחות מעשית במקרה זה כי התג תלוי במפתח סודי.
דרך אחרת שפותרת מהצורך להוסיף 'בלוק-דמה', נקראת OMAC קיצור של One key MAC או CMAC (קיצור של Cipher based MAC).
כאן שני המפתחות הנוספים הם פונקציה של המפתח הראשון (שהיא פונקציה אקראית 'אוניברסלית' באמצעות חישוב כפל מודולרי בפולינומים).
באופן דומה מחשבים את המפתח השלישי: , ושוב אם הסיבית הגבוהה היא '1' מבצעים XOR עם אותו קבוע.
גרסת OMAC2 שונה במעט, המפתח השלישי הוא והוא מחושב על ידי הזזה לימין במקום לשמאל וחיבור XOR מותנה עם הפולינום הקבוע .
אלגוריתם CMAC שנקרא בתחילה XCBC, פותח על ידי בלאק ורוגווי (Black & Rogaway) במיוחד כדי להתגבר על החיסרון העיקרי באלגוריתם אימות מסרים מבוסס CBC-MAC (הבטוח לשימוש רק עבור מסרים באורך קבוע).
אלגוריתם זה הומלץ על ידי NIST כתקן אימות מסרים SP800-38B במאי 2005.
כפל בפולינומים מעל שדה סופי
הפעולה המתוארת היא כפל פולינומים מעל שדה בינארי מורחב כלומר הערך הוא פולינום עם מקדמים בינאריים (המכיל 128 אפסים למעט 'אחד' בפוזיציה השנייה, או בייצוג הקסדצימלי).
לפי חוקי הכפל בפולינומים הפעולה מקבילה לכפל ב-2 שזה מסתכם בפעולת הזזה בסיביות שמאלה צעד אחד (Shift left).
אם הסיבית הגבוהה של התוצאה היא '1' מתקבל ערך שחורג מהשדה ולכן יש צורך לבצע צמצום מודולרי על ידי חילוק בפולינום אי פריק המייצג את השדה שזהו הקבוע ונטילת השארית.
בגלל הכפל ב-2 הגלישה אינה גדולה לכן אפשר להסתפק בפעולת חיסור אחת שמבוצעת באמצעות XOR אחד בלבד.
אפשר להתעלם מהסיבית המשמעותית, כלומר הקבוע בייצוג הקסדצימלי.
באותה דרך מחשבים את שקול להזזה בסיביות לימין צעד אחד וחיסור מותנה ב-XOR עם הקבוע .
גרסת MAC מקבילית שנקראת PMAC (קיצור של Parallelizable MAC) פותחה על ידי בלאק ורוגווי ב-2002 כדי להתגבר על בעיה בקוד אימות CBC שהוא סדרתי באופיו לכן במקרה של צורך בשינוי בלוק אחד, צריך לבצע את כל תהליך החתימה מהתחלה.
בנוסף לא ניתן לחלק את הביצוע בין מספר מעבדים באופן מקבילי.
הפונקציה מייצגת את מספר האפסים המסיימים בערך , לדוגמה וכן .
כל הבלוקים המוצפנים מחוברים ב-XOR ומתקבל .
את הבלוק האחרון מצפינים בדרך שונה התלויה במצב הריפוד, כלומר אם אורך המסר אינו כפולה של גודל הבלוק בדיוק שאז נדרש ריפוד (בשיטה המתוארת לעיל), מתבצע XOR של הבלוק האחרון עם .
אם הבלוק האחרון שלם ולא נדרש ריפוד, מבצעים XOR נוסף עם הערך .
התג יהיה חלק מתוצאת ההצפנה של .
לצורך מקביליות חלק המערכים שאינם תלויים במסר ניתנים לחישוב מראש.
למעט השלב האחרון, כל בלוק מוצפן באופן עצמאי כך שניתן לחלק את העבודה בין מספר יחידות חישוב במקביל.
HMAC הוא קוד אימות מסרים גנרי הדומה ל-NMAC ופועל בצורה של פונקציית גיבוב קריפטוגרפית בשילוב עם מפתח סודי.
HMAC פותח על ידי מיהיר בלייר, רן קנטי והוגו קרווציק ב-1996 והוכח כבטוח תחת הנחה שפונקציית הגיבוב בטוחה לפי מודלים רגילים.
כלומר הפונקציה אמורה להיות חד-כיוונית וחסינת התנגשויות (אם כי הדרישה האחרונה אינה הכרחית תמיד והיא תלוית יישום).
מבנה HMAC משתמש בפונקציית הגיבוב כקופסה שחורה באופן שאפשר ליישמו עם קוד ספרייה או חומרה נפוצה בדרך פשוטה וניתן להחליף את פונקציית הגיבוב באחרת ללא מאמץ.
HMAC יעיל מאוד והוכח שהוא משמר את ביטחון פונקציית הגיבוב עליה הוא מבוסס, כלומר אם פונקציית הגיבוב חסינת התנגשויות אז המבנה כולו חסין התנגשויות.
בפועל מציינים בשם האלגוריתם את שמה של פונקציית הגיבוב שבשימוש, לדוגמה בשילוב עם SHA-2 הקוד ייקרא HMAC-SHA-256 או HMAC-SHA-512 וכיוצא בזה.
הגדרה הכללית של האלגוריתם ללא תלות בפונקציית הגיבוב כמתואר בתרשים משמאל, היא כדלהלן:
הוא המפתח הסודי ו- הוא המסר לאימות, היא פונקציית הגיבוב המועדפת, הערכים ו- הם קבועים מוסכמים שאינם סודיים, הנקראים כך בשל אופן שימוש בהם, 'פד פנימי' ו'פד חיצוני' בהתאמה.
והסימן מייצג שרשור, ביתר פירוט:
תחילה מרפדים את המפתח באפסים עד שמקבלים בתים (64 בתים בדרך כלל).
מבצעים חיבור בינארי XOR עם (בגודל בתים).
מחשבים את ערך הגיבוב של התוצאה משלב 3.
מבצעים חיבור בינארי של הבתים משלב 2 עם (באורך בתים).
משרשרים את התוצאה האחרונה עם הערך שהתקבל משלב 4.
מחשבים את ערך הגיבוב של התוצאה האחרונה.
התג יהיה חלק מהסיביות של תוצאת הגיבוב האחרונה לפי האורך הרצוי.
אלגוריתם אימות מסרים UMAC (קיצור של Universal MAC) פותח על ידי בלאק, הלוי, קרייצ'יק, קרובץ ורוגאווי ב-1999 והורחב בשנת 2000. הוא בנוי על פרימיטיבים קריפטוגרפיים ידועים ונחשב לבטוח ומהיר מקודמיו כמו כן האלגוריתם אינו מוגן בזכויות יוצרים כלשהם.
אלגוריתם UMAC הוא קוד אימות מסרים בסגנון וואגמן וקרטר המבוסס על משפחת פונקציות הגיבוב NH שהן עצמן פישוט של הפונקציות MMH ו-NMH של הלוי וקרייצ'יק מ-1997. אילו הן פונקציות גיבוב אוניברסליות.
פונקציית גיבוב תקרא -אוניברסלית אם עבור כל זוג מסרים שונים ההסתברות שהגיבוב שלהם יתנגש (שיופק אותו ערך גיבוב עבור שניהם) הוא לכל היותר .
כשההסתברות היא מעל בחירה אקראית של פונקציה מהמשפחה.